গোলাম আযম
জামায়াতে ইসলামীর নেতা হিসেবে তিনি বিতর্কিত শান্তি বাস্তবায়ন বা শান্তি কমিটির একজন সদস্য ছিলেন, যে কমিটি ১৯৭১ সালে স্বাধীনতা যুদ্ধের সময় স্বাধীনতা বিরোধী অন্যান্য পাকিস্তানি বাঙ্গালি নেতাদের নিয়ে গঠিত হয়েছিল। এছাড়াও তার বিরুদ্ধে পাকিস্তানি বাহিনীকে সহয়তার জন্য গঠিত আধাসামরিক বাহিনী আলবদর ও রাজাকার গঠনেরও অভিযোগ রয়েছে। এই মিলিশিয়ারা বাংলাদেশের স্বাধীনতার জন্য যুদ্ধ করা মুক্তি বাহিনীর বিপ্লবীদের বিরোধিতা করেছিল এবং এরাও যুদ্ধাপরাধের অভিযুগে অভিযুক্ত। যাইহোক, তার আইনজীবীদের ভাষ্যমতে, ১৯৭১ সালে তিনি একজন অসামরিক সাধারণ নাগরিক ছিলেন বলে তার পক্ষে সেনাবাহিনী পরিচালনা বা কোন ধরনের সামরিক বহিনীর কমান্ডার হওয়ার সুযোগ ছিল না। স্বাধীনতা যুদ্ধের সময় ধ্বংসাত্মক কার্যক্রমে লিপ্ত থাকার জন্য বাংলাদেশ সরকার আযমের নাগরিকত্ব বাতিল করেছিল। ১৯৭৮ থেকে ১৯৯৪ সাল পর্যন্ত তিনি বাংলাদেশি কর্তৃপক্ষের কোন প্রকার অনুমতি ব্যতীত বা ভিসাবিহীন অবৈধভাবে বাংলাদেশে বসবাস করেন।
ইজ্জউদ্দিন আল-কাসসাম
১৯২৮ থেকে মৃত্যুর আগ পর্যন্ত আল-কাসসাম হাইফায় জামিয়াত আল-শুব্বান আল-মুসলিমিন দলের প্রেসিডেন্ট হিসেবে দায়িত্বপালন করেছেন। তিনি ব্যক্তিগতভাবে নিম্নশ্রেণীর মানুষকে নিয়ে কাজ করতে চাইলেও তার পদের কারণে আরব জাতীয়তাবাদি রাজনৈতিক দল হিযব আল-ইসতিকলাল আল-ফিলিস্তিনের প্রতি আকৃষ্ট শহরের মধ্যবিত্ত ও শিক্ষিত সমাজের সাথে যোগাযোগ করতে সক্ষম হন। তিনি দলের অন্যতম প্রধান সদস্য ও হাইফা জামিয়াতের প্রাক্তন প্রেসিডেন্ট রশিদ আল-হাজ ইবরাহিমের সাথে ঘনিষ্ঠ সম্পর্ক গড়ে তোলেন। ফিলিস্তিনে জায়নবাদি সম্প্রসারণের বিরুদ্ধে সংগ্রাম ও ব্রিটিশ শাসনের বিরোধিতা মূলত একই - এই দৃষ্টিভঙ্গির কারণে ধর্মনিরপেক্ষতাবাদি আল-ইসতিকলাল এবং আল-কাসসামের মধ্যে দূরত্ব হ্রাস পায়। এই দৃষ্টিভঙ্গির কারণে আল-কাসসাম এবং আল-ইসতিকলালকে তৎকালীন ফিলিস্তিনের মূল রাজনৈতিক ধারা থেকে দূরে রাখে। আল-ইসতিকলাল ও জামিয়াতের সদস্যরা তার রাজনৈতিক কর্মকাণ্ডের বিরোধী রাজনৈতিক ব্যক্তিদের কাছ থেকে তাকে রক্ষা করেছে। তার বর্ধিত জনপ্রিয়তার কারণে আল-ইসতিকলালের সাথে যুক্ত অনেক ব্যবসায়ী তাকে আর্থিক দিক থেকে সহায়তা করেছেন।